
R E F E R A T   DE   A P R O B A R E
privind aprobarea Organigramei şi a Statului de funcţii pentru aparatul
 de specialitate al Primarului Municipiului Brad, precum și pentru 
instituţiile şi  serviciile publice locale din subordinea
 Consiliului Local al Municipiului Brad

		
	În prezent, Organigrama și Statul de funcții pentru aparatul de specialitate al Primarului Municipiului Brad, pentru instituțiile și serviciile publice locale din subordinea Consiliului Local al Municipiului Brad  conțin  145 de posturi aprobate prin H.C.L. nr. 41/2023.
	Pe lângă cele 145 de posturi, la capitolul de cheltuieli bugetare prevăzut de art. III alin. (2) din O.U.G. nr. 63/2010 pentru modificarea și completarea Legii nr. 273/2006 privind finanțele publice locale, precum și pentru stabilirea unor măsuri financiare, cu modificările și completările ulterioare, mai există, finanțate din bugetele locale, 123 posturi la „Asigurări și asistență socială” – capitol bugetar 68.02, respectiv 319,5 posturi la „Sănătate” -  capitol bugetar 66.02.
	În acest context, menționăm faptul că, prin adresa nr. 2634/18.03.2022 a Instituției Prefectului – Județul Hunedoara, înregistrată la Primăria Municipiului Brad sub nr. 23753/24.03.2022, a fost comunicat numărul maxim total de posturi stabilit pentru Primăria Municipiului Brad, conform O.U.G. nr. 63/2010 pentru modificarea și completarea Legii nr. 273/2006 privind finanțele publice locale, precum și pentru stabilirea unor măsuri financiare, cu modificările și completările ulterioare, respectiv un număr maxim total de posturi de 159.
Având în vedere faptul că bugetul de venituri și cheltuieli pentru anul 2023 a fost întocmit și aprobat cu un minim de cheltuieli cu personalul, propunem desființarea postului de natură contractuală de agent agricol, treapta I din cadrul Compartimentului Agricol și Cadastru din aparatul de specialitate al Primarului Municipiului Brad (poziția 67 din Statul de funcții). 
Prin Hotărârea Consiliului Local al Municipiului Brad nr. 22/2023, modificată prin Hotărârea Consiliului Local nr. 66/2023, pe teritoriul administrativ al municipiului Brad a fost instituită taxa de salubrizare, taxă care va fi colectată de către Compartimentul Taxe și Impozite Locale – impunere, constatare, control din cadrul Serviciului Buget, Finanțe, Contabilitate, Taxe și Impozite Locale din aparatul de specialitate al Primarului Municipiului Brad.
În vederea eficientizării operaționale a serviciilor oferite de municipalitate cetățenilor pe care îi deservește și ținând seama de volumul mare de lucru pe care îl implică aspectul precizat mai sus, propunem înființarea unei funcții publice de execuție de referent, clasa III, grad profesional superior în cadrul Compartimentului Taxe și Impozite Locale – impunere, constatare, control din cadrul Serviciului Buget, Finanțe, Contabilitate, Taxe și Impozite Locale din aparatul de specialitate al Primarului Municipiului Brad.
Precizez că modificările propuse nu conduc la modificarea numărului total de posturi față de structura aprobată în Organigrama anterioară, rămânând un număr de 145 de posturi (pozițiile 1 – 145 în statul de funcții).
	În contextul celor de mai sus am inițiat prezentul proiect de hotărâre prin care am propus aprobarea Organigramei şi a Statului de funcţii pentru aparatul de specialitate al Primarului Municipiului Brad, precum și pentru instituţiile şi  serviciile publice locale din subordinea Consiliului Local al Municipiului Brad și îl supun spre dezbatere și aprobare plenului Consiliului Local al Municipiului Brad în forma prezentată.
	Am propus, de asemenea, ca, la data intrării în vigoare a prezentei hotărâri, să se abrogă prevederile Hotărârii Consiliului Local nr. 41/2023.
Invoc în susţinerea propunerii mele prevederile art. 370, art. 391 alin. 1, art. 405, art. 406 și ale art. 408 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,  ale Ordinului Ministerului Dezvoltării Regionale, Administraţiei Publice nr. 4514/2018 privind aplicarea prevederilor art. III alin. 11 din Ordonanţa de urgenţă a Guvernului nr. 63/2010 pentru modificarea şi completarea  Legii nr. 273/2006 privind finanţele publice locale, precum şi pentru stabilirea unor măsuri financiare, ale Ordinului nr. 1709/2012 al Ministrului Finanţelor Publice privind revizuirea mediei numărului de locuitori prevăzute în tabelul 2 din Anexa la O.U.G. nr. 63/2010,  ale  H.G. nr. 1071/2021 pentru stabilirea salariului de bază minim brut pe ţară garantat în plată,  ale Legii nr. 153/2017 privind salarizarea personalului  plătit din fonduri publice, cu modificările și completările ulterioare, ale art. 37 – Secțiunea 4 din Regulamentul (UE) nr. 679 din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și libera circulație a acestor date precum şi ale Legii nr. 53/2003 – Codul Muncii, cu modificările şi completările ulterioare.

